open-index/open-wikipedia-markdown huggingface dataset:
Manuel Oliveira Blanco

**Manuel Oliveira Blanco**, nado no barrio do Sobreiro no daquela concello de Lavadores (actual Vigo), o 11 de novembro de 1911 e finado o 5 de xaneiro de 1976, foi un gaiteiro galego.

Primeiro foi compoñente do grupo Airiños de Cabral xunto o tamén gaiteiro Constante Moreda. Ao finar este en 1936, xuntaríase co seu irmán Xosé Oliveira Blanco dando lugar aos célebres gaiteiros *Os Morenos de Lavadores*.

## Notas
A Trabe de Ouro

A **trabe de ouro** fai referencia a unha lenda popular galega, segundo a cal os tesouros dos mouros están escondidos en trabes, mais quen se aventure a ir na súa procura pode atopar no canto do tesouro, unha trabe con alcatrán. Pode referirse a:

*"**A Trabe de Ouro**", un relato de Vicente Risco;
****A Trabe de Ouro***, programa emitido pola TVG en 1986 e 1987;
****A Trabe de Ouro***, revista fundada en 1990;
Justin Bieber

**Justin Drew Bieber**, nado en London (Ontario) o 1 de marzo de 1994, é un cantante de pop canadense. Bieber lanzou o seu primeiro EP, *My World* a finais de 2009 e conseguiu disco de platino nos Estados Unidos. Converteuse no primeiro artista en ter sete cancións do seu primeiro traballo nas listas musicais de *Billboard* Hot 100. Bieber lanzou o seu primeiro álbum de estudio, *My World 2.0*, no 2010. Conseguiu o número 1 en varios países e conseguiu o disco de platino nos Estados Unidos. Foi precedido polo sinxelo "Baby".

## Traxectoria 
O seu primeiro álbum, *My World*, saíu ao mercado en 2009. En 2010 chegou *My World 2.0*. Os dous lanzamentos foron bastante exitosos, chegando o segundo deles a ocupar a primeira posición na lista Billboard 200.

## Discografía 
* *My World 2.0* (2010)
* *Under the Mistletoe* (2011)
* *Believe* (2012)
* *Purpose* (2015)
* *Changes* (2020)
**Justice* (2021)

## Notas 
## Véxase tamén 
### Ligazóns externas 
* Páxina web oficial
Santiago Morán

**Santiago Morán "el Viejo"**, nado en Viana do Bolo *circa* 1571 e finado en Madrid en 1626, foi un pintor de cámara.

## Traxectoria 
[miniatura|*La infanta Margarita Francisca*, cara a [1610, óleo sobre lenzo (100 x 72 cm.), Museo do Prado.]]
Discípulo e colaborador de Juan Pantoja de la Cruz, ocupou a praza de pintor de cámara de Filipe III ao quedar esta vacante á morte de Pantoja en 1609. Como pintor de cámara están documentados algúns retratos que fixo do rei e dos membros da familia real, inda que asemella que só se conservou o retrato da infanta Margarida Francisca, filla de Filipe III, atribuído a el no Museo do Prado. Tamén, segundo os documentos, destacou como pintor de aves. En 1612 recibiu o encargo de copiar algunhas das pinturas que a raíña Margarida de Austria encargara traer de Florencia para o retablo maior e colaterais do convento das Descalzas Reais de Valladolid, pinturas que sufriran graves danos na viaxe. Segundo investigacións recentes parece probable, con todo, que Morán se limitase a restaurar, e quizais non pola súa propia man, estas pinturas conservadas *in situ*. Da súa produción, descontados estes cadros, queda unicamente unha *Imposición da casula a San Ildefonso* en colección particular ata que foi adquirido polo Estado en 2016 con destino ao Museo do Prado.

É pai do pintor Santiago Morán Cisneros.

## Notas 
## Véxase tamén 
### Bibliografía 
* 
* Cruz Valdovinos, José Manuel; **Sobre el pintor de cámara Santiago Morán el Viejo* (1571-1626)*, 17 páx., UCM .
Kensington e Chelsea

miniatura|O edificio *Derry and Toms* en *Kensington High street*. No teito poden apreciarse os famosos *Kensington Roof Gardens*.
O **distrito de Kensington e Chelsea** (en inglés, *Royal Borough of Kensington and Chelsea*) é un distrito (*borough*) do Gran Londres situado ao oeste da Cidade de Westminster, ao sur de Hyde Park e Mayfair e ao norte do río Támese.

## Historia 
É resultado da fusión, en 1965, dos antigos municipios de Kensington e Chelsea. Só Kensington tiña a categoría de municipio real (en inglés, *Royal Borough*), e por tanto Chelsea herdou a condición do seu municipio irmandado. O novo municipio foi orixinalmente chamado só "Kensington" – a inclusión de Chelsea foi apoiada localmente. É o distrito máis pequeno do Gran Londres e o segundo municipio de menor extensión de Inglaterra.

## Distritos 
* Belgravia
* Brompton
* Chelsea
* Earl's Court
* Holland Park
* Kensington
* North Kensington
* Notting Hill
* South Kensington
* Kensington High Street
* West Brompton
* West Kensington

## Cidade irmandada 
* Cannes, Francia

## Notas 
## Véxase tamén
* Londres
* Chelsea F. C.
* Subdivisións do Reino Unido
Cidade de Westminster

[alt=|miniatura|280x280px|Vista do [Palacio de Westminster dende unha cabina do London Eye.]]
A **Cidade de Westminster** (en inglés *City of Westminster*, pronunciado [ˈwɛstmɪnstə]) é unha municipalidade (*Borough*) con rango de cidade (*City*) do Reino Unido, situada na zona central do Gran Londres, ao oeste da Cidade de Londres e ao norte do río Támese. A mediados de 2013 tiña unha poboación estimada de 226.841 habitantes.

## Historia 
Foi creada o 1 de abril de 1965, cando se estableceu a rexión do Gran Londres. Anexáronse os antigos distritos de Marylebone e Paddington, situados máis ao norte; deste xeito, a actual Cidade de Westminster cobre unha área moito máis extensa ca no pasado. Cando se creou recibiu o rango de cidade, que xa anteriormente tiña o municipio metropolitano de Westminster, de menor tamaño.

O seu escudo foi outorgado oficialmente o 2 de setembro de 1964.

## Monumentos e lugares de interese 
Westminster é mundialmente coñecida por ser sede da residencia do Primeiro Ministro, o seu Parlamento, o Palacio de Buckingham (residencia do monarca) ou a Abadía de Westminster.

## Notas 
## Véxase tamén 
### Outros artigos 
* *Borough* de Londres
Hammersmith e Fulham

miniatura|''Shepherd's Bush Road* no distrito de Hammersmith and Fulham.
O distrito municipal de **Hammersmith e Fulham** (en inglés, *London Borough of Hammersmith and Fulham'') é un distrito (borough) do Gran Londres situado ao oeste de Kensington e Chelsea, ao sur de Brent e ao norte do río Támese.

Este distrito é o resultado da fusión, en 1965, dos antigos distritos de Hammersmith e Fulham. Era coñecido unicamente como distrito de Hammersmith até 1979, cando o consello do distrito cambia o nome ao actual.
Waltham Forest

O **London Borough of Waltham Forest** é un distrito no nordeste de Londres, Inglaterra, e forma parte do Outer London.

## Características 
É unha mestura de urbanizacións residenciais e a quinta parte do distrito está ocupada por bosques, reservas naturais, espazos abertos, parques e campos de xogo. Localízase entre parte de Epping Forest polo leste e o río Lee polo oeste, co que forma dous corredores verdes. Waltham Forest foi un dos cinco distritos de Londres seleccionados para acoller os Xogos Olímpicos de verán de 2012.

## Barrios 
* Highams Park
* Leyton
* Leytonstone
* Walthamstow
* Chingford
* Temple Mills
* Lea Bridge

## Transporte público 
### Metro 
A Central line do metro dá servizo ao sur do distrito, discorre paralela á autoestrada A12 con estacións en Leyton e Leytonstone. A Victoria Line atravesa o centro do distrito con estacións en Walthamstow Central e Blackhorse Road. A liña do London Overground de Gospel Oak a Barking ten estacións en Walthamstow Queens Road, Blackhorse Road, Leyton Midland Road e Leytonstone High Road.
### Camiños de ferro 
A National Express East Anglia presta servizo ás estacións de St James Street, Walthamstow Central, Wood Street, Highams Park e Chingford, tendo como principal orixe e destino a estación de Liverpool Street.

## Persoeiros 
Waltham Forest foi o lugar de nacemento do polifacético William Morris, o futbolista David Beckham e o director e produtor de cine Alfred Hitchcock, estes dous últimos no barrio de Leytonstone. A banda de heavy metal Iron Maiden formouse en Leyton e os máis dos seus compoñentes naceron tamén neste distrito.

## Clubs deportivos 
* Leyton Orient Football Club
* Leyton Football Club
* Waltham Forest F.C.
* Lee Valley Lions

## Cidades irmandadas 
O distrito de Waltham Forest está irmandado  con:

* Saint-Mandé, Francia
* Wandsbeck, Alemaña

Tamén se teñen establecido relacións de irmandade con:

* St John's, Antiga e Barbuda
* Roseau, Dominica
* Mirpur, Paquistán

## Notas
Espiral

[260px|miniatura|Unha [espiral de Arquimedes.]]

Unha **espiral** é unha liña curva xerada por un punto que se vai afastando progresivamente do centro á vez que xira arredor del. Normalmente defínese cunha función que depende de dous valores: o ángulo do punto respecto a un eixo de referencia, e a distancia dende ese punto ó centro, situado no vértice do ángulo.

## Espirais bidimensionais
As espirais bidimensionais máis coñecidas son:

*A espiral de Arquimedes: *r* = *a* + *b*θ
*A espiral clotoide
*A espiral de Fermat: *r* = θ1/2
*A espiral hiperbólica: *r* = *a*/θ
*A espiral logarítmica

## Diferenzas entre espiral e hélice
miniatura|260px|dereita|Imaxe dunha espiral arquimediana (negra), xunto cunha hélice cónica (vermella) e unha hélice cilíndrica (verde). A hélice cónica pódese entender como unha espiral tridimensional.

Espiral e hélice son dous termos que poden confundirse facilmente. Unha espiral adoita ser plana. Unha hélice sempre é tridimensional.

## A espiral como símbolo
A espiral é un dos símbolos máis antigos, e atópase en todos os continentes, tendo un papel fundamental no simbolismo desde a súa aparición na arte megalítica. En Galiza hai algúns petróglifos con representacións de labirintos en forma de espiral.

miniatura|esquerda|220px
Pénsase que en moitos lugares representaba o ciclo "nacemento-morte-renacemento", así como o Sol, que se cría seguía ese mesmo ciclo, nacendo cada mañá, morrendo cada noite e renacendo á mañá seguinte.

Actualmente a espiral tamén é usada como símbolo do pensamento cíclico, en diversas propostas filosóficas, estéticas e tecnolóxicas.

## Galería de imaxes

Ficheiro:Archimedean spiral.svg|Espiral de Arquimedes
Ficheiro:logarithmic_spiral.png|Espiral logarítmica
Ficheiro:Fermat's spiral.png|Espiral de Fermat
Ficheiro:Hyperspiral.png|espiral hiperbólica
Solórzano

**Solórzano** é un concello da comunidade autónoma de Cantabria (España) situado na comarca de Trasmiera. Limita polo norte co municipio de Hazas de Cesto e Ribamontán al Monte, polo leste con Voto, polo sur con Ruesga e polo oeste con Entrambasaguas. O pobo áchase no val do pequeno río de Campiazo, a 37 quilómetros de Santander, capital de Cantabria.

## Localidades 
* La Collada
* Fresnedo
* Garzón
* Regolfo
* Riaño
* Riolastras
* **Solórzano** (Capital)

## Demografía 

Fonte: INE

## Administración 
O 17 de febreiro de 2007 morría o alcalde máis vello de España, Luis Gómez de la Sota, aos 89 anos de idade. Estivo 48 anos no cargo.

* Alcalde electo: Luis Gómez de la Sota (PRC).
|

* Alcalde electo: Javier González Barquín (PRC).
|}

## Notas
Laponia, Finlandia

**Laponia** (en finés: *Lappi*; en saami: *Lappi*; en sueco: *Lapplan*d) é unha das 19 rexións de Finlandia. Até finais de 2009 foi unha das seis provincias coas que contaba a organización político-administrativa rexional da República de Finlandia. A súa capital administrativa é a cidade de Rovaniemi. A Laponia finlandesa forma parte dunha rexión xeográfica máis grande chamada Laponia.

A provincia de Laponia tiña soamente uns 186.500 habitantes (2004), que representan o 3,6% da poboación de Finlandia. A densidade de poboación é claramente a máis baixa do país. As cidades máis notables da rexión, ademais da súa capital, son Kemi, Tornio, Kemijärvi e Inari.

Os concellos da provincia cooperan nun Consello Rexional. Laponia fai fronteira coa rexión de Ostrobotnia do Norte ao sur, sendo bordeada tamén polo Golfo de Botnia ao suroeste, co Condado de Norrbotten de Suecia ao oeste, Noruega ao norte e co Oblast de Múrmansk de Rusia ao leste. Nalgunhas partes do mundo, como o Reino Unido, Irlanda e a propia Finlandia considérase a esta rexión como o fogar de Joulupukki, *Pai Nadal* ou *Papá Noël*.

## Concellos 

A rexión de Laponia conta con 21 concellos, dos cales catro son cidades (en letra grosa):

miniatura|300px|Rexión de Laponia.

### Antigos concellos 
* 23px Alatornio (*en sueco Nedertorneå*)
* 23px Karunki (*en sueco Karungi*)
* 23px Kemijärven maalaiskunta
* 23px Petsamo (*en saami Skolt Peäccam*) (*en saami setentrional Beahcán*)
* 23px Rovaniemen maalaiskunta (*en sueco Rovaniemi landskommun*) (*en saami setentrional Roavvenjárgga dálongielda*)

### Subrexións 
* Laponia Oriental
* Kemi–Tornio
* Laponia Setentrional
* Rovaniemi
* Torniolaakso
* Tunturi-Lappi

## Véxase tamén 
### Outros artigos 
* Laponia (rexión)
* Laponia, Suecia
* Saami

### Ligazóns externas 
* Sitio web oficial
Selaya

300px|miniatura|Selaya.

**Selaya** é un concello da comunidade autónoma de Cantabria, España. Limita polo norte e polo oeste con Villacarriedo, polo sur con Vega de Pas e polo leste con San Roque de Riomiera. Atópase na comarca do Pas-Miera (ou Valles Pasiegos) e polo seu territorio discorren os ríos Pisueña e Campillo, afluente do primeiro.

## Localidades 
* Bustantegua
* Campillo
* Pisueña
* **Selaya** (capital)

## Economía 
Un 26,9 % da poboación activa do municipio emprégase no sector primario, un 18,3 % na construción, un 12,9 % na industria e un 41,9 % no sector terciario. A taxa de actividade é do 52,2 % e a taxa de paro é do 11,9 %.

## Demografía 
Selaya presenta un perfil demográfico envellecido, onde os maiores de 65 anos representan o 19,3 % da poboación e os menores un 12,8 %. A idade media sitúase arredor dos 42 anos.

Fonte: INE

## Administración 

* Alcalde electo: José Luis Cobo Fernández (PRC).
|

* Alcalde electo: José Luis Cobo Fernández (PRC).
|}

## Véxase tamén
Saro

**Saro** é un concello da comunidade autónoma de Cantabria (España), na comarca do Pas-Miera. Os seus límites son: ó norte Santa María de Cayón, ó oeste Villafufre, ó leste San Roque de Riomiera e ó sur Villacarriedo. Atópase a uns 30&nbsp;km de Santander.

## Localidades 
* Llerana
* **Saro** (Capital)

## Economía 
Un 45,5 % da poboación activa do municipio emprégase no sector primario, un 10,4 % na construción, un 12,9 % na industria e un 31,2 % no sector terciario. A taxa de actividade é do 49,9 % e a taxa de paro é do 14,9 % .

## Demografía 

Fonte: INE

## Administración 

* Alcalde electo: Daniel Trueba Ruiz (PP).
|

* Alcalde electo: Daniel Trueba Ruiz (PP).
|}

## Véxase tamén 
### Outros artigos 
* Web sobre o municipio de Saro
Santiurde de Reinosa

**Santiurde de Reinosa** é un concello da comunidade autónoma de Cantabria, España. Encóntrase na comarca de Campoo-Los Valles e limita polo norte con Bárcena de Pie de Concha, polo sur con Campoo de Yuso, polo oeste con Hermandad de Campoo de Suso e polo leste con Pesquera e San Miguel de Aguayo.

## Localidades 
Os seus 317 habitantes (INE, 2008) debúllanse por:
* Lantueno, 131&nbsp;hab.
* Rioseco, 46&nbsp;hab.
* **Santiurde de Reinosa** (Capital), 96&nbsp;hab.
* Somballe, 44&nbsp;hab.

## Economía 
Un 39,4% da poboación activa do municipio emprégase no sector primario, un 16% na construción, un 13,8% na industria e un 30,9% no sector terciario.

## Demografía 

Fonte: INE

## Administración 

* Alcalde electo: María del Mar Múgica Fernández (PSC-PSOE).
|

* Alcalde electo: María del Mar Múgica Fernández (PSC-PSOE).
|}
Santiurde de Toranzo

**Santiurde de Toranzo** é un concello da comunidade autónoma de Cantabria, España. Limita polo norte con Santa María de Cayón, Castañeda e Puente Viesgo, polo sur con Vega de Pas e Luena, polo oeste con Corvera de Toranzo e polo leste con Villafufre e Villacarriedo. Atópase na comarca do Pas-Miera (ou Vales Pasiegos) e polo seu territorio corre o río Pas.

## Localidades 
* Acereda
* Bárcena
* Iruz
* Pando
* Penilla
* San Martín
* **Santiurde de Toranzo** (Capital)
* Vejorís
* Villasevil

## Patrimonio 
Dentro do seu patrimonio artístico destacan tres Bens de interese cultural con categoría de monumento:
* a igrexa de Santa Cecilia de Villasevil, que conserva unha ábsida románica;
* a igrexa parroquial da Asunción de Acereda;
* e a Torre de Villegas, en Villasevil.
Tamén hai un Ben de interese local, o Santuario de *Nuestra Señora del Soto*, en Iruz.

## Economía 
Un 18,7% da poboación activa do municipio emprégase no sector primario, un 20,1% na construción, un 21,9% na industria e un 39,3% no sector terciario. A taxa de actividade é do 43,3% e a taxa de paro é do 11,1%.

## Demografía 
Fonte: INE

## Administración 
* Alcalde electo: Aniceto Pellón Rodríguez (PP).
|

* Alcalde electo: Aniceto Pellón Rodríguez (PP).
|}

## Notas
San Roque de Riomiera

**San Roque de Riomiera** é un concello da comunidade autónoma de Cantabria (España). Limita polo norte con Santa María de Cayón, Miera e Saro, polo leste con Ruesga e Soba, polo sur coa provincia de Burgos (Castela e León) e polo oeste con Selaya, Villacarriedo e Vega de Pas.

Encádrase na comarca do Pas-Miera, na cabeceira do río Miera.

## Localidades 
* La Concha
* Merilla
* **La Pedrosa** (Capital)

## Administración 

* Alcalde electo: Juan Antonio Fernández Abascal (UCn).
|

* Alcalde electo: Juan Antonio Fernández Abascal (PRC).
|}

## Demografía 
Fonte: INE
San Pedro del Romeral

**San Pedro del Romeral** é un concello da comunidade autónoma de Cantabria, España. Atópase na comarca do Pas-Miera e limita polo norte e polo leste con Vega de Pas, polo oeste con Luena e polo sur coa provincia de Burgos, da comunidade autónoma de Castela e León.

## Localidades 
* Alar, 97 habitantes en 2006 (INE).
* Aldano, 23&nbsp;hab.
* Bustaleguín, 37&nbsp;hab.
* Bustiyerro-El Rosario, 52&nbsp;hab.
* Hornedillo, 17&nbsp;hab.
* La Peredilla, 24&nbsp;hab.
* **San Pedro del Romeral** (Capital), 160&nbsp;hab.
* La Sota, 83&nbsp;hab.
* Vegaloscorrales, 48&nbsp;hab.
* Vegalosvados, 20&nbsp;hab.

## Demografía 
Fonte: INE

## Administración 

* Alcalde electo: Pedro Gómez Ruiz (PRC).
|

* Alcalde electo: Pedro Gómez Ruiz (PRC).
|}
San Miguel de Aguayo

**San Miguel de Aguayo** é un concello da comunidade autónoma de Cantabria, España. Encóntrase na comarca de Campoo-Los Valles e limita polo norte con Molledo e Bárcena de Pie de Concha, polo sur con Campoo de Yuso, polo oeste con Pesquera e Santiurde de Reinosa e polo leste con Luena.
Polo seu territorio flúe o río Hirvienza, afluente do río Besaya e tamén se encontran os encoros de Mediajo e Alsa, no río Torina.thumb|centro
## Localidades 
Os seus 153 habitantes (INE, 2008) distribúense por:
* **San Miguel de Aguayo** (Capital), 90&nbsp;hab.
* Santa María de Aguayo, 56&nbsp;hab.
* Santa Olalla de Aguayo, 7&nbsp;hab.

## Demografía 
Fonte: INE

## Administración 

* Alcalde electo: Saturnino Gutiérrez López (PSC-PSOE).
|

* Alcalde electo: Alberto Fernández Saiz (PP).
|}
Instituto Nacional de Estatística (homónimos)

**INE** pódese referir a:

* Instituto Nacional de Estadística y Censos da Arxentina (INDEC).
* Instituto Nacional de Estadística de Bolivia de Bolivia (INE).
* Instituto Brasileiro de Geografia e Estatística (IBGE)
* Instituto Nacional de Estadísticas de Chile (INE).
* Instituto Nacional de Estadística y Censos de Costa Rica (INEC).
* Instituto Nacional de Estadística y Censos de Ecuador de Ecuador (INEC).
* Instituto Nacional de Estadística de España (INE).
* Instituto Nacional de Estadística de Guatemala de Guatemala (INE).
* Instituto Nacional de Estadística de Honduras de Honduras (INE).
* Instituto Nacional de Estadística y Geografía de México (INEGI).
* Instituto Nacional de Información de Desarrollo de Nicaragua.
* Dirección General de Estadísticas, Encuestas y Censos de Paraguai (DGEEC).
* Instituto Nacional de Estadística e Informática do Perú (INEI).
* Instituto Nacional de Estatística de Portugal (INE).
* Instituto Nacional de Estadística do Uruguai (INE).
* Instituto Nacional de Estadística de Venezuela (INE).
San Felices de Buelna

**San Felices de Buelna** é un concello da comunidade autónoma de Cantabria, España. Limita polo norte con Torrelavega e Cartes, polo sur con Anievas, polo leste con Corvera de Toranzo e Puente Viesgo e polo oeste con Los Corrales de Buelna.

O municipio áchase na comarca do Besaya e polo seu termo discorre o río Besaya. A influencia do desenvolvemento industrial da comarca repercutiu tamén neste municipio, aínda que en menor medida.

## Localidades 
Os seus 2.309 habitantes (INE, 2008) viven en:
* La Bárcena, 3&nbsp;hab.
* Jaín, 197&nbsp;hab.
* Llano, 229&nbsp;hab.
* Mata, 543&nbsp;hab.
* Posajo Penías, 73&nbsp;hab.
* **Rivero** (Capital), 403&nbsp;hab.
* Sopenilla, 185&nbsp;hab.
* Sovilla, 257&nbsp;hab.
* Tarriba, 419&nbsp;hab.

## Demografía 
Fonte: INE

## Administración 

* Alcalde electo: José Antonio González-Linares Gutiérrez (PRC).
|

* Alcalde electo: José Antonio González-Linares Gutiérrez (PRC).
|}

## Patrimonio 
[miniatura|250px|[Torre de Pero Niño.]]
Posúe cinco bens de interese cultural:
* Torre de Pero Niño, en Llano, con categoría de monumento. É unha torre medieval que se converteu en museo que presenta unha recreación da biografía de Pero Niño e que evoca a vida na Baixa Idade Media, a organización social de tipo estamental, as prácticas da cabalería, o armamento da época e as xestas de Pero Niño.
* Cova de Hornos de la Peña, en Tarriba, con categoría de zona arqueolóxica. Forma parte do lugar Patrimonio da Humanidade chamado "Cova de Altamira e arte rupestre do norte de España".
* Cova de Sovilla, zona arqueolóxica.
* Forma parte da zona arqueolóxica chamada "Conxunto Arqueolóxico formado polos xacementos de La Espina del Gallego, Cildá, El Cantón e Campo de Las Cercas"; outros municipios relacionados con este ben de interese cultural son: Corvera de Toranzo, Anievas, Molledo, Arenas de Iguña e Puente Viesgo.
* Os Castros do Monte Dobra, zona arqueolóxica.
Ademais, a Igrexa de San Félix en Rivero é Ben de interese local con categoría de inmoble.

## Véxase tamén
Cidade de Londres

A **Cidade de Londres** (**City of London** en inglés e máis informalmente a **City** ou **Square Mile** por mor de que a superficie é de preto dunha milla cadrada) é unha pequena área dentro do Gran Londres, no Reino Unido.

## Características 
Constitúe o núcleo histórico de Londres, arredor do cal medrou a conurbación moderna e está declarada cidade dende hai séculos. Os seus límites mantéñense practicamente inalterados dende a Idade Media e no século XXI forma unha moi pequena parte da metrópole de Londres, a pesar do cal continúa a ser unha das súas zonas máis salientables. A Cidade de Londres é un dos distritos financeiros máis importantes de Europa xunto con La Défense, en París.

Na época medieval a City constituía a extensión total de Londres, pero este último termo é empregado actualmente para se referir a unha conurbación moito máis grande que contén a City e os 32 distritos de Londres (A City no é estritamente un distrito de Londres xa que posúe un status especial), entre os que se atopa Westminster. A City continúa a ser parte do centro de Londres, pero exceptuando os servizos financeiros, as máis das funcións metropolitanas londinienses están concentradas no West End. A poboación residente da City é de 9 401 habitantes, pero a cantidade de persoas que traballan aló é de arredor de 320 000.

## Véxase tamén 
### Ligazóns externas 
* City of London Corporation
Gran Mancha Vermella

[miniatura|250px|Imaxe obtida pola [Voyager 1 da Gran Mancha Vermella de Xúpiter.]]
A **Gran Mancha Vermella** é o maior vórtice anticiclónico de Xúpiter. Trátase dunha enorme tormenta gasosa ou remuíño que podería existir desde hai máis de 300 anos. Está caracterizado por ventos na súa periferia de ata 400&nbsp;km/h. O seu tamaño é o bastante grande como para englobar dúas veces e media o diámetro da Terra. O remuíño xira en sentido antihorario.
Aula 2001

***Aula 2001*** foi un programa da Televisión de Galicia dedicado ao mundo universitario que se emitiu na tempada 1986-1987 presentados por estudantes da Universidade de Santiago de Compostela.

## Véxase tamén
### Ligazóns externas
**Aula 2001*
Monicreque (Internet)

[220px|miniatura|Un [fantoche|monicreque feito cun calcetín, do que veu o nome dos *sock puppets* de Internet.]]
**Monicreque** é un termo pexorativo para unha identidade falsa usada para fins fraudulentos dentro dunha comunidade de Internet. De acordo con Word Spy:

Nos casos máis simples, un monicreque defende ou eloxia ó seu titereiro. O que teñen en común non é só publicar algo baixo un alias, senón ocultar a verdadeira motivación que hai trala opinión expresada.

## Historia 
O termo foi empregado por primeira vez na Usenet en referencia a Earl Curley, que usaba varios alias para defender o seu carácter e os seus argumentos e denigrar aos seus opoñentes. O termo *tentáculos* foi tamén comunmente utilizado con sentido similar na Usenet a mediados da década de 1990.

## Exemplos públicos notables 
En anos recentes, hai exemplos de figuras públicas dos Estados Unidos de América que empregaron monicreques:

* John Lott, autor de *More Guns, Less Crime*, que entre 2000 e 2003 enviou baixo a identidade monicreque de "Mary Rosh", cumpridos ás ensinanzas de Lott e discutindo cos seus críticos na Usenet. Tamén empregou este nome para escribir críticas espectaculares dos seus libros e para desacreditar libros de rivais en sitios de libros en liña. Lott admitiu que frecuentemente usaba o alcume "Mary Rosh" para defenderse, pero afirmou que as críticas de libros escritos por "Mary Rosh" foran feitas realmente polo seu fillo e a súa muller.
* Lee Siegel, columnista da revista *The New Republic*, foi suspendido por defender os seus artigos e os seus comentarios de blog usando a conta de usuario "Sprezzatura". Un destes comentarios defendendo as malas críticas feitas por Siegel sobre Jon Stewart: "Siegel é máis bravo, brillante e intelixente do que Stewart xamais será".
* En 2006 un alto asesor do entón congresista Charlie Bass (republicano) foi sorprendido facéndose pasar por un partidario "preocupado" de Paul Hodes, demócrata adversario de Bass, en varios blogs liberais de Nova Hampshire, usando alias como "IndieNH" ou "IndyNH". Mostrábase preocupado de que os demócratas estivesen a gastar cartos con Hodes, porque Bass era imbatible.
* En 2007, o CEO de Whole Foods, John Mackey, publicou no *Yahoo Finance Message Board* un cumprido á súa propia empresa no que prevía un futuro difícil para unha empresa rival, a Wild Oats Markets, mentres ocultada as súas relacións con elas baixo o alcume "Rahodeb".

## Notas 
## Véxase tamén 
### Outros artigos
* *Catfishing*
* *Romance scan*

### Ligazóns externas 
* Entrada no ESR 
* Artigo sobre *trolls* e a "arte" do *trolling* por Steve Myers
MotoGP

**MotoGP** é a máxima categoría do Campionato do Mundo de Motociclismo de Velocidade. En 2002 pasou a substituír a categoría de 500cc (motocicletas de dous tempos de ata 500cc de cilindrada), aínda que inicialmente permitíronse motores de catro tempos de ata 990cc. Desde a tempada 2012, a cilindrada máxima permitida son os 1.000 cc.

A súa organización vén determinada pola Federación Internacional de Motociclismo, do mesmo xeito que ocorre coas outras categorías do campionato (Moto2 e Moto3).

## Historia 
### Cronoloxía 
[miniatura|[Valentino Rossi coa Yamaha nos adestramentos do GP de Indianapolis de 2009]] 
* 2002: Créase a nova categoría de MotoGP, que substitúe a de 500cc. Admítense motores de 4 tempos ata 990cc ou de dous tempos ata 500cc.
* 2004: As grellas de saída pasan de 4 a 3 motos por fila. Makoto Tamada gaña por primeira vez unha cursa de MotoGP con pneumáticos Bridgestone, no GP do Brasil.
* 2005: Adóptase a norma *flag-to-flag*, permitindo aos pilotos parar en boxes para cambiar a moto en caso de empezar a chover a media carreira.
* 2007: A categoría restrínxese a 800cc e 4 tempos.
* 2008: Dunlop retírase.
* 2009: Michelin retírase e Bridgestone queda como único provedor de pneumáticos. Kawasaki suspende as actividades na categoría durante o 2009 e estuda privatizar o seu equipo.
* 2011: O piloto italiano Marco Simoncelli morre no circuíto de Sepang.
* 2012: Auméntase a máxima cilindrada a 1.000cc.

## Regulamento 
[220px|miniatura|Honda RC212V ([Dani Pedrosa, 2007)]]
[220px|miniatura|Yamaha YZR-M1 ([Jorge Lorenzo, 2011)]]
### Especificacións do motor 
***Configuración**: V2, V4 ou 4 en liña
***Cilindrada**: 1.000 cc
***Ciclo do motor**: 4 tempos
***Válvulas**: 16 válvulas
***Distribución:** Árbore de levas (*DOHC*), 4 válvulas por cilindro.
***Combustible**: Sen chumbo, 100 octanos (calquera tipo de combustible). 
***Alimentación**: Inxección.
***Aspiración**: Motor de aspiración natural.
***Potencia**: 240 CV
***Lubricación**: Cárter húmido.
***Máximo de revolucións**: 17.500 - 18.000 rpm.
***Velocidade màxima**: 349 Km/h
***Refrixeración**: Bomba de auga individual.

### Pesos mínimos 
### Pneumáticos 
En 2007, as novas regulacións da categoría limitaron o número de pneumáticos a usar durante os adestramentos, cualificacións e carreira a un máximo de 31 por piloto (14 anteriores e 17 posteriores). O único equipo que participaba con pneumáticos Dunlop durante o 2007, Yamaha Tech 3, pasouse a Michelin en 2008. Aquela tempada, as regras volveron ser modificadas para permitir máis pneumáticos cada fin de semana de carreiras, deixándoos en 40 (18 anteriores e 22 posteriores). Nas tempadas 2009, 2010 e 2011, a FIM designou como provedor de pneumáticos a Bridgestone e Michelin deixou de abastecer a MotoGP. Bridgestone proporciona 4 diferentes tipos de pneumáticos anteriores, 6 posteriores e un tipo para mollado para a tempada enteira. Para cada Gran Premio, este provedor proporciona só 2 tipos de anteriores e posteriores. Para garantir a imparcialidade, os pneumáticos asígnanse aos corredores ao chou.

## Campións 
## Notas 
## Véxase tamén 
### Ligazóns externas 
* Sitio web de MotoGP 
* Resultados no sitio web do FIM
BBC Entertainment

**BBC Entertainment** é unha canle internacional de televisión propiedade de BBC Worldwide que emite series, programas infantís e de entretemento da BBC e outras produtoras do Reino Unido.

## Desenvolvemento 
A canle lanzouse para substituír a BBC Prime, o cambio fíxose gradualmente, comezou en outubro de 2006 nalgúns países de Asia tales que Singapur, Hong Kong, Tailandia e Corea do Sur, o proceso culminou o 11 de novembro de 2009.
Outer London

**Outer London** é o nome para o grupo de distritos londinienses que conforman o anel arredor do centro de Londres. Eran áreas que non formaban parte do Condado de Londres ata que se incluíron como parte do Gran Londres en 1965. A única excepción era North Woolwich, que si estaba incluída no Condado de Londres ata que foi anexionada como parte do distrito de Newham en 1965.

## London Government Act de 1963 

**Outer London** - Constitución Orixinal

200px

**Outer London** segundo a ONS

200px

Os distritos do Outer London quedaron definidos pola London Government Act de 1963.

* Barking and Dagenham
* Barnet
* Bexley
* Brent
* Bromley
* Croydon
* Ealing
* Enfield
* Haringey
* Harrow
* Havering
* Hillingdon
* Hounslow
* Kingston upon Thames
* Merton
* Newham
* Redbridge
* Richmond upon Thames
* Sutton
* Waltham Forest

## Definición da ONS (estatísticas) 
A Office for National Statistics e o Censo definen o Outer London de xeito diferente, excluíndo Haringey e Newham (que se inclúen como parte do centro de Londres), e incluíndo Greenwich.

## Notas
Anders Borg

**Anders Erik Borg**, nado en Estocolmo o 11 de xaneiro de 1968, é un economista e político sueco, dende 2006 ocupa o cargo de Ministro de Finanzas do Goberno sueco. Pertence ao Partido Moderado de Suecia (*Moderata samlingspartiet*).

## Véxase tamén 
### Ligazóns externas 
* [Ficha de Anders Borg](https://web.archive.org/web/20081009164827/http://www.moderat.se/(S(vvk0s4rkc0vpyafbu5lfzonw))/person.aspx?webbid=1&menyid=1&personid=9)
Nueva Vía

**Nueva Vía** foi a corrente reformadora do Partido Socialista Obrero Español liderada por José Luis Rodríguez Zapatero, expresidente do Goberno de España, e utilizada como plataforma electoral ante o XXXV Congreso do seu partido no ano 2000.

## Historia e características 
Nueva Vía evoca as correntes asociadas á Terceira Vía (*Third Way*) do ex-primeiro ministro británico Tony Blair e a do que fora chanceler alemán Gerhard Schröder (*Neue Mitte*). Disolveuse como grupo organizado tras alzarse Rodríguez Zapatero coa Secretaría Xeral do PSOE.

### Membros 
Os principais membros da nova corrente foron entre outros José Luis Rodríguez Zapatero, Trinidad Jiménez, Jesús Caldera, Jordi Sevilla, José Blanco, Antonio Cuevas, Juan Fernando López Aguilar e Enrique Martínez Marín.

## Notas
Montxo Armendáriz

**Juan Ramón Armendáriz Barrios**, nado en Olleta, Leoz (Navarra) o 27 de xaneiro de 1949, é un guionista, produtor e director de cinema, galardoado co Premio Nacional de Cinematografía de 1998; ademais, dous dos seus filmes gañaron un premio Goya e un terceiro, *Secretos del corazón*, estivo nomeado para o Óscar á mellor película estranxeira en 1998.

## Véxase tamén 
### Ligazóns externas 
* Ficha de Montxo Armendariz
Ruesga

**Ruesga** é un concello da comunidade autónoma de Cantabria (España), situado na comarca de Asón-Agüera. O municipio divídese en dúas partes, a de menor extensión sitúase ao oeste do municipio de Arredondo, que se acha no medio.

É un val polo que discorre o río Asón e limita cos municipios cántabros de Solórzano e Voto, polo norte; Soba, polo sur; Rasines e Ramales de la Victoria, polo leste; e por último, Arredondo, Riotuerto e Entrambasaguas polo oeste.

## Localidades 
* Calseca
* Matienzo
* Mentera Barruelo
* Ogarrio
* **Riva** (Capital)
* Valle

Destaca tamén pola súa importancia no municipio o barrio de Lastras, pertencente á localidade de Ogarrio.

## Xeografía 
Ao ser unha zona de solo calcario, hai un gran número de covas e simas que son exploradas polos espeleólogos. Destaca especialmente neste campo Matienzo.
[250px|miniatura|Val de [Matienzo.]]
Entre todas a covas da zona destaca principalmente a cova da Redaña que é a segunda cova máis larga de Cantabria, con máis de 20 quilómetros, e forma parte do sistema de covas dos Catro Vales, que engloba os vales de Matienzo, Riaño, Llueva e Secadura.

Tamén hai que destacar o burato de Hoyo Masayo, que é unha depresión situada a 650 metros de altitude; a Torca de Bernallán, que é unha sima de 579 metros de profundidade e o polje de Matienzo que é unha depresión de algo máis dun quilómetro e está declarado **Punto de Interese Xeolóxico**, sendo un dos maiores de Europa.

## Patrimonio 
Destacan tres bens de interese cultural, con categoría de zona arqueolóxica en Matienzo:
* Cova de “El Patatal”.
* Cova de “Cofresnedo”.
* Cova de “Los Emboscados”.

Ademais, o palacio dos Valle ou de Bárcena é un Ben inventariado.

## Demografía 

Fonte: INE

## Administración 
Jesús Ramón Ochoa Ortiz (PRC) é o actual alcalde. Xa ostentaba o cargo de alcalde desde 1991, mais como representante do Partido Popular. Nas eleccións municipais do 2007 Jesús Ramón Ochoa decidiu presentarse como candidato polo PRC, xa que o PP non tiña el como candidato.

* Alcalde electo: Jesús Ramón Ochoa Ortiz (PP).
|

* Alcalde electo: Jesús Ramón Ochoa Ortiz (PRC).
|}

## Notas 
## Véxase tamén
Como acabar co teu xefe

***Como acabar co teu xefe*** (en ) é un filme estadounidense dirixido por Seth Gordon en 2011. O argumento trata dun trío de amigos que pasaron moitas miserias e que se unen para asasinar os seus xefes cuns resultados desastrosos.

## Elenco 
* Jennifer Aniston como Dra. Julia Harris
* Jamie Foxx como Master Bate
* Jason Bateman como Nick Hendricks
* Colin Farrell como Bobby Pellitt
* Donald Sutherland como Jack Pellit
* Charlie Day como Dale Arbus
* Isaiah Mustafa como Oficial de policía
* Kevin Spacey
* Bob Newhart 

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en Metacritic 
* Ficha en RottenTomatoes
Los Cafres

**Los Cafres** foi unha banda de punk rock galega formada no ano 1984 procedente de Teis, Vigo.

## Traxectoria 
O seu guitarrista Pablo Ramallo era insubmiso, feito que complicou bastante a traxectoria da banda ao non poder anunciar os seus concertos por medo a que fose detido pola Policía Militar.

O guitarrista Toni Lápidas tivo que deixar a banda unha semana antes da gravación do único disco da banda por enfermidade grave do seu fillo. O álbum, *S.F. 13 Tractor Cerebral*, foi lanzado no ano 1988 polo selo DRO e producido por Alberto Torrado, membro de Siniestro Total e Os Resentidos. Tratábase dun disco cru e ruidoso, no que destacaba o tema "Soy una alimaña", que chegou a contar cun videoclip que foi emitido por Televisión Española. Este tema sería versionado en directo por Siniestro Total no seu álbum *Cultura Popular*.

Finalmente Ramallo sería detido pola Policía Militar e entraría no cárcere, chegando a facerse concertos de Siniestro Total para recadar fondos para axudalo.

Despois da desaparición de Los Cafres Antonio Amblés foi a voz de Los Motores e representante da banda Kannon, ademais de facer aparicións esporádicas con Siniestro Total. Ademais, mentres Los Cafres continuaba en activo participou dos inicios de Def Con Dos na banda Freddy Krueger y los Masters del Universo, que facía versións de Public Enemy e Beastie Boys.

Toni Lápidas tamén chegou a formar parte de Los Motores. A principios da década dos 2000 formou unha banda chamada Familia Waco con Gonzalo del Río (ex-baixista dos Motores) e Checho Vázquez (o actual vocalista de Malkeda). Posteriormente Toni e Gonzalo formarían o grupo Arponeros, co que editaron un álbum, *Nueve días de arte y ensayo*, co produtor Javier Abreu, onde versionan os temas de Los Cafres "Soy una alimaña" e "Algún día caeré".

O batería Billy Domínguez formaría en 1994 a banda Killer Barbies xunto con Silvia Superstar, ex-compoñente de Aerolineas Federales.

### Reunión 
A finais de 2011 Los Cafres reuníronse para a presentación do libro *Vigo a 80 Revolucións por Minuto*, de Emilio Alonso, facendo dous miniconcertos en La Iguana de Vigo A formación desta reunión estaba composta por Antonio Amblés, Billy "King" Domínguez, Tony "Lápidas" Rosales y Óscar Avendaño de Siniestro Total ao baixo.

## Membros 
* Antonio Ambles: voz 
* Pablo Ramallo: baixo-guitarra 
* Toni Lápidas: guitarra
* Carlos Barreiro (Yogui): baixo 
* Billy Domínguez: batería

## Discografía 
* *S.F. 13 Tractor Cerebral* - 1988 (DRO)

## Notas 
## Véxase tamén 
### Ligazóns externas 
* Fernando Fernández Rego. lafonoteca.net .
* Nonito Pereira Jr. Los Cafres S.F. 13 Tractor Cerebral (LP, DRO, 1987)
Lucas di Grassi

**Lucas Tucci di Grassi**, nado en São Paulo o 11 de agosto de 1984, é un piloto de carreiras automobilísticas brasileiro. Desde 2006 compite en GP2 Series e en 2010 debuta en Fórmula 1 co equipo Virgin Racing.

## Traxectoria 
Debuta en 1997 no karting brasileiro, rapidamente ascende e en 1998 proclámase campión suramericano júnior de karting e un ano despois faise co título do panamericano de Fórmula A e o cuarto posto da FA brasileira. En 2002, ingresa na Fórmula Renault Brasil obtendo dúas vitorias que o deixarían no segundo lugar do campionato. Para 2003 obtén o sub-campionato da Fórmula 3 suramericana disputando unicamente 12 das 18 carreiras.

Para o ano 2004, Di Grassi é seleccionado por Renault F1 para o Programa de Desenvolvemento de Pilotos. Ese mesmo ano chega á Fórmula 3 Internacional obtendo unha vitoria no campionato europeo. Logo acada o título de campión no Gran Premio de Macau de Fórmula 3.

### GP2 Series 
En 2006 Di Grassi pasa á GP2 co equipo Durango, pero só logra sumar 8 puntos para finalizar 16º. Non obstante, a finais de 2006, é fichado polo equipo campión de GP2, ART Grand Prix, para a temporada 2007 de GP2 Series. Tras este ano, no que foi subcampión por detrás de Timo Glock, foi contratado polo equipo Renault como primeiro piloto probador da escuadra, axudando aos dous pilotos oficiais, Fernando Alonso e Nelson Piquet Jr., a desenvolver o coche e estando listo para substituír a algún deles en calquera carreira se fose necesario.

Para 2008, o equipo Campos Grand Prix chamouno na cuarta cita do campionato de GP2 para substituír a Ben Hanley. Di Grassi volveu da mellor maneira posible, ao conseguir un podio na primeira carreira. De aí ao final da tempada conseguiu tres vitorias e seis podios que lle valeron para terminar na terceira posición do campionato, a pesar de incorporarse ao mesmo case a mediados de tempada. Posiblemente, se temos en conta eses datos esta fose a súa mellor tempada na categoría. De cara a 2009, Di Grassi tivo opcións de ser piloto oficial da escuadra Honda de Fórmula 1, pero finalmente seguiu na GP2 con Racing Engineering. Di Grassi obtivo o terceiro posto final no campionato 2009 de GP2. Iso desatou os rumores que o colocaban na F1 con Virgin Racing.

### Fórmula 1 
O 12 de decembro de 2009, Lucas di Grassi anunciou a fichaxe pola escuadra Virgin Racing de Fórmula 1, sendo piloto titular e compañeiro de Timo Glock. Na súa primeira carreira, en Bahréin, clasificouse no 23° posto, pero en carreira un fallo do motor fai que abandone. En Malaisia, Di Grassi consegue acabar a súa primeira carreira e tamén a do seu equipo.

### Resultados completos na Fórmula 1 
* As carreiras en letra grosa indican *pole position*; as carreiras en *cursiva* indican volta rápida.

## Véxase tamén 
### Ligazóns externas 
* Web oficial
Eliseo Diego

**Eliseo Diego**, nado na Habana o 2 de xullo de 1920 e finado na Cidade de México o 9 de agosto de 1994, foi un escritor cubano en lingua castelá. É o pai do poeta e novelista cubano Eliseo Alberto Diego ("Lichi"), gañador do Premio Literario Alfaguara 1998.

## Obra poética 
* *En la calzada de Jesús del Monte* (1949)
* *Por los extraños pueblos* (1958)
* *El oscuro esplendor* (1966)
* *Libro de las maravillas de Boloña* (1967)
* *Versiones* (1970)
* *Los días de tu vida* (1977)
* *A través de mi espejo* (1981)
* *Inventario de asombros* (1982)
* *Veintiséis poemas recientes* (1986)
* *Soñar despierto* (1988)
* *Cuatro de Oros* (1990)
* *En otro reino frágil* (1999)
* *Aquí he vivido* (2000)
* *Poemas al margen* (2000)
Néstor Luján

[miniatura|300px|dereita|Colaboradores da revista *Destino* na década de 1940. De esquerda a dereita: Joan Teixidor, Manuel Brunet, Josep Vergés, Néstor Luján e [Josep Pla.]]
**Néstor Luján Fernández**, nado o 1 de marzo de 1922 en Mataró, finado o 22 de decembro de 1995, foi un xornalista, gastrónomo e escritor catalán en lingua castelá.

## Traxectoria 
Licenciado en Filosofía e letras en 1943, obtivo o título de periodista en 1952.

Colaborou coa revista *Destino* desde 1943 escribindo con periodicidade nunha columna de temas gastronómicos denominada "Carné de ruta" co nome de *Pickwick*, chegando a ser director dela entre 1958 e 1975. Dirixiu tamén a revista "Historia y Vida" no período que vai desde o 1975 até 1992. En 1987 inicia a súa carreira como novelista publicando o libro *Decidnos, ¿quién mató al conde?*, novela histórica.

## Premios 
miniatura|dereita|Placa en memoria de Néstor Luján diante da case onde viviu
* Premio Nacional de Gastronomía en 1974.

## Obra 
* *De Toros y Toreros*, 1946
* *Historia del Toreo*, 1954
* *Libro de la Cocina Española* con Juan Perucho, 1970
* *Y Mussolini creó el Fascismo* con Luigi Bettonica, 1971
* *El libro de la Cocina Española*, 1977
* *Viajes por las Cocinas del Mundo*, 1983
* *La Cocina Moderna* con su Tim Lujan*, 1985
* *Diccionario Luján de gastronomía catalana*, 1990

### Novela 
* *Decidnos, ¿quién mató al conde?*, 1987 premio Internacional Plaza y Janés
* *Por ver mi estrella María* (1988)
* *La puerta de Oro*, 1990
* *Los espejos paralelos'', 1991 , Finalista do Premio Planeta de Novela 1991
Las Rozas de Valdearroyo

**Las Rozas de Valdearroyo** é un concello da comunidade autónoma de Cantabria, España, dentro da comarca de Campoo-Los Valles. Limita polo norte con Campoo de Yuso e o Encoro do Ebro, polo sur con Valdeprado del Río, polo oeste con Campoo de Enmedio e polo leste coa provincia de Burgos (Castela e León).

## Localidades 
* La Aguilera
* Arroyo
* Bimón
* Bustasur
* Llano
* Renedo
* **Las Rozas** (Capital)
* Villanueva

## Demografía 

Fonte: INE

## Administración 

* Alcalde electo: Juan Manuel Quevedo Izaguirre (PP).
|

* Alcalde electo: Rubén Pérez Carbajo (AELRDV).
|}
Conduto torácico

miniatura|200px|O conduto torácico e o conduto linfático dereito.

O **conduto torácico** é o maior vaso linfático humano, que atravesa o tórax pola parte máis posterior.

A linfa é un líquido abrancazado ou rosado, con elevados niveis de triglicérdidos.

## Descrición
O conduto torácico entra no mediastino superior á esquerda da liña media, e desprázase cara a ela ao longo do seu percorrido. Pasa por detrás do arco aórtico e da arteria subclavia esquerda, entre o esófago e a pleura parietal. Orixínase no abdome, coma unha confluencia de diversos vasos linfáticos. Á altura da segunda vértebra lumbar xa está constituído o conduto. Remata no tronco xugular esquerdo, que drena o sangue procedente do lado esquerdo de cabeza e pescozo.

O conduto porta contido linfático procedente dos troncos linfáticos abdominais, dos troncos linfáticos dos espazos intercostais inferiores, os troncos linfáticos intercostais superiores, os troncos mediastínicos posteriores e os troncos linfáticos diafragmáticos posteriores.

A rotura do conduto, xeralmente por traumatismo, produce a saída ao tórax de linfa (o que se denomina *quilotórax*). En roturas completas pode xerar perdas proteínicas moi elevadas, que fan preciso administrar albumina intravenosa. O peche da rotura adoita requirir peche cirúrxico e a inxección de colorante para atopar a apertura.
O Loureiro de Abaixo, Os Freires, Ortigueira

**O Loureiro de Abaixo** é un lugar da parroquia dos Freires no concello coruñés de Ortigueira na comarca do Ortegal. Segundo o Instituto Galego de Estatística en 2009 tiña seis habitantes (tres homes e tres mulleres), tres menos ca en 2000.

## Lugares e parroquias 
### Lugares da parroquia dos Freires 
### Parroquias de Ortigueira
A Picheira, Os Freires, Ortigueira

**A Picheira** é un lugar da parroquia dos Freires no concello coruñés de Ortigueira na comarca do Ortegal. Tiña 7 habitantes no ano 2009 segundo datos do Instituto Galego de Estatística dos cales eran 3 homes e 4 mulleres, o que supón unha diminución con relación ao ano 2000 cando tiña 9 habitantes.

## Lugares e parroquias 
### Lugares da parroquia dos Freires 
### Parroquias de Ortigueira
Meixido, Os Freires, Ortigueira

**Meixido** é un lugar da parroquia dos Freires no concello coruñés de Ortigueira na comarca de Ortegal. Segundo o Instituto Galego de Estatística, en 2024 tiña 3 habitantes (1 home e 2 mulleres), o que supón un aumento en relación a 2009, cando tiña 2 habitantes.

Neste lugar está o Museo Etnográfico de Meixido, propiedade de Narciso Luaces Pardo, no que se recollen máis de 3000 pezas tradicionais do agro de Ortegal.

## Notas 
## Lugares e parroquias 
### Lugares da parroquia dos Freires 
### Parroquias de Ortigueira
Congostro, Aranga, Aranga

**Congostro** é un lugar da parroquia de Aranga no concello coruñés de Aranga na Comarca de Betanzos. Tiña 7 habitantes no ano 2009 segundo datos do Instituto Nacional de Estadística, dos cales 4 eran homes e 3 mulleres.

## Lugares e parroquias 
### Lugares de Aranga 
### Parroquias de Aranga
Galería de imaxes da Muxueira, Riotorto

**San Lourenzo da Muxueira** é unha parroquia que se localiza no concello de Riotorto.

## Galería de imaxes

Ficheiro:Capela da Augaxosa, A Muxueira, Riotorto.JPG|Capela da Augaxosa.
Ficheiro:Hórreo, A Muxueira, A Muxueira , Riotorto.jpg|Hórreo.
Ficheiro:Cabalos pastan no agro nevado.jpg|Cabalos no Vilar de Santiago.
Ficheiro:Feira de cabalos na Augaxosa, A Muxueira, Riotorto.JPG|Feira de cabalos na Augaxosa.
Ficheiro:Feira de cabalos na Augaxosa, A Muxueira, Riotorto 3.JPG|Feira de cabalos na Augaxosa.
Ficheiro:Feira de cabalos na Augaxosa, A Muxueira, Riotorto 2.JPG|Feira de cabalos na Augaxosa.

## Véxase tamén
*Galería de imaxes de Riotorto
A Augaxosa, A Muxueira, Riotorto

**A Augaxosa** é un lugar da parroquia da Muxueira no concello lugués de Riotorto, na comarca de Meira. 

No ano 2024 tiña, segundo o Instituto Galego de Estatística, 62 habitantes (29 homes e 33 mulleres), o que supón un aumento con respecto a 2009, cando tiña 59 habitantes.

## Galería de imaxes 

Ficheiro:Feira de cabalos na Augaxosa, A Muxueira, Riotorto.JPG|Feira de cabalos na Augaxosa.
Ficheiro:Feira de cabalos na Augaxosa, A Muxueira, Riotorto 2.JPG|Feira de cabalos na Augaxosa.

## Lugares e parroquias 
### Lugares da Muxueira 
### Parroquias de Riotorto 
## Notas